Zápis z 13. stretnutia RC Nitra v rotariánskom roku 2023/2021 dňa 8. januára 2024
v penzióne Artin

**Prítomní:** D. Peškovičová, M. Svoreň, L. Tatar, J. Stoklasa, A. Tóth, L. Hetényi, R. Plevka,
M. Poništ, L. Gáll

**Ospravedlnení :** A. Havranová, K. Pieta, V. Miklík, P. Galo, K. Lacko-Bartoš M. Waldner, Ľ. Holejšovský, E. Oláh, P. Szabo, G. Tuhý, J. Dóczy

Dnešné klubové stretnutie otvoril a viedol prezident klubu. Témou boli návrhy na zloženie predstavenstva na rotariánsky rok 2024/25 a riešenie stavu členskej základne. K 1. 1. 2024 má klub 6 riadnych členov, všetky funkcie činovníkov sú zaevidované na stránkach MyRotary a D 2240. Dohodli sme sa, nominácie prezidenta a predstavenstva klubu na rotariánsky rok 2024/25 budú pokračovať na ďalšom stretnutí klubu 15. januára 2024. Na stretnutí bude zvolený prezident klubu a členovia predstavenstva. Školenie nastupujúcich prezidentov sa uskutoční v dňoch 1. – 2. 3. 2024 v Olomouci.

K získaniu nových členov vzniklo viacero návrhov.

1. Osloviť spoločnosť Jaguar Land Rover, urobiť prieskum, či nezamestnávajú zahraničných zamestnancov, členov Rotary a získať ich na spoluprácu a prípadné členstvo v klube.
2. Obdobne osloviť komunitu Ukrajincov, ponúknuť spoluprácu.
3. Obdobne by sme mohli osloviť bývalých členov klubu z akademickej a lekárskej komunity na možnosť spolupráce, s ponukou členstva.
4. Mladým ľuďom ponúknuť členstvo v klube za znížené členské, v sume, ktorú odvádzame pre RI a D2240 v ročných poplatkoch.
5. Ponúkať letné kempy a pripraviť nových adeptov na ročné výmeny. Z okolia záujemcov získať možných kandidátov na vstup do klubu.

**Informácie, pripravované podujatia.**

Informácie:

Suma z **poukázania podielu 2 - 3 % dane z FO** bola k 31. 12. 2023 vyčerpaná. **Čerpanie do konca roku 2024 je v sume 2 300,89 Eur (výber za rok 2022).**

Pripravované podujatia:

* Členovia klubu navrhnú prednášky prípadne iné podujatia do 30. 6. 2024. Príprava osláv 30. výročia založenia klubu (2025).
* Ľubo nás pozval na prehliadku expozície Česká a slovenská architektúra. **Výstava bude reinštalovaná na Bratislavskom hrade a prístupná verejnosti od 14. 12. 2023 - 30. 4. 2024:**

<https://www.fad.stuba.sk/aktuality/vystava-ceska-a-slovenska-architektura.html?page_id=12262>

Klubové podujatia:

* Návšteva Budapešti s výmennými študentmi v mesiaci 4/2025. Prezentácia klubu a nadviazanie spolupráce.

Ladislav Gáll, prezident Rotary club Nitra 2023/2024





<https://www.rotary.org/de/stephanie-urchick-celebrates-magic-rotary>

